𑐡𑑂𑐬𑐾𑐎 𑐥𑑂𑐫𑐵𑐳𑐾𑐖

right|thumb|𑐡𑑂𑐬𑐾𑐎 𑐥𑑂𑐫𑐵𑐳𑐾𑐖𑐫𑐵 𑐳𑐷𑐩𑐵 A, B, C, D 𑐰 F 𑐏𑑅। 𑐠𑑂𑐰 𑐳𑐷𑐩𑐵 𑐔𑐶𑐮𑐶 𑐰 𑐀𑐬𑑂𑐖𑐾𑐣𑑂𑐟𑐶𑐣𑐵 𑐡𑐠𑐸𑐂 𑑑𑑙𑑘𑑔𑐳 𑐖𑐹𑐐𑐸 𑐱𑐵𑐣𑑂𑐟𑐶 𑐰 𑐩𑐿𑐟𑑂𑐬𑐷 𑐳𑐣𑑂𑐢𑐶 𑐎𑐠𑑄 𑐏𑑅।
thumb|𑐡𑑂𑐬𑐾𑐎 𑐥𑑂𑐫𑐵𑐳𑐾𑐖𑐫𑑂 𑐥𑐬𑑂𑐫𑐚𑐎𑐷𑐫 𑐮𑑅𑐏𑑅 ।
right|thumb|𑐥𑑂𑐫𑐵𑐳𑐾𑐖𑐫𑐵 𑐐𑐵𑑅/𑐖𑐵𑑅 𑐳𑐮𑐶𑐣𑐶𑐟𑐶 𑐰 𑐟𑐴𑐫𑐵 𑐟𑐵𑐥𑐎𑑂𑐬𑐩 𑐣𑐵𑐥𑑄
𑐡𑑂𑐬𑐾𑐎 𑐥𑑂𑐫𑐵𑐳𑐾𑐖 (Mar de Hoces/Drake Passage) 𑐡𑐎𑑂𑐲𑐶𑐞 𑐀𑐩𑐾𑐬𑐶𑐎𑐵𑐫𑐵 𑐎𑐾𑐥 𑐴𑐬𑑂𑐣, 𑐔𑐶𑐮𑐷, 𑐀𑐬𑑂𑐖𑐾𑐣𑑂𑐚𑐶𑐣𑐵, 𑐰 𑐀𑐣𑑂𑐟𑐵𑐬𑑂𑐎𑑂𑐟𑐶𑐎𑐵𑐫𑐵 𑐳𑐵𑐄𑐠 𑐱𑐾𑐟𑐮𑑂𑐫𑐵𑐣𑑂𑐡 𑐡𑑂𑐰𑐶𑐥𑐟𑐾𑐐𑐸 𑐡𑐠𑐸𑐂 𑐡𑐹𑐐𑐸 𑐳𑐩𑐸𑐡𑑂𑐬𑐷 𑐩𑐵𑐬𑑂𑐐 𑐏𑑅। 𑐠𑑂𑐰 𑐩𑐵𑐬𑑂𑐐𑑄 𑐊𑐟𑑂𑐮𑐵𑐣𑑂𑐟𑐶𑐎 𑐩𑐴𑐵𑐳𑐵𑐐𑐬𑐫𑐵 𑐡𑐎𑑂𑐲𑐶𑐞𑐥𑐱𑑂𑐔𑐶𑐩 𑐨𑐵𑐐 (𑐳𑑂𑐎𑐟𑐶𑐫𑐵 𑐳𑐩𑐸𑐡𑑂𑐬) 𑐰 𑐥𑑂𑐬𑐱𑐵𑐣𑑂𑐟 𑐩𑐴𑐵𑐳𑐵𑐐𑐬𑐫𑐵 𑐡𑐎𑑂𑐲𑐶𑐞𑐥𑐹𑐬𑑂𑐰 𑐨𑐵𑐐 𑐳𑑂𑐰𑐵𑐂, 𑐣𑐵𑐥𑑄 𑐠𑑂𑐰 𑐩𑐵𑐬𑑂𑐐 𑐡𑐎𑑂𑐲𑐶𑐞𑐷 𑐩𑐴𑐵𑐳𑐵𑐐𑐬 𑐟𑐎 𑐠𑑂𑐫𑑄 । 𑐠𑑂𑐰 𑐩𑐵𑐬𑑂𑐐𑐫𑐵 𑐣𑐵𑑄 𑑑𑑖𑐐𑐹 𑐱𑐟𑐵𑐧𑑂𑐡𑐷𑐫𑐵 𑐂𑑄𑐐𑑂𑐮𑐶𑐳 𑐀𑐣𑑂𑐰𑐾𑐲𑐎 𑐳𑐬 𑐦𑑂𑐬𑐵𑐣𑑂𑐳𑐶𑐳 𑐡𑑂𑐬𑐾𑐎𑐫𑐵 𑐣𑐵𑐩𑑄 𑐟𑑅𑐐𑐸 𑐏𑑅 ।

𑐡𑑂𑐬𑐾𑐎 𑐥𑑂𑐫𑐵𑐳𑐾𑐖𑐫𑐵𑐟 𑐴𑐮𑐶𑑄𑐫𑐵 𑐴𑐾 𑐡𑐎𑐮𑐾 𑐖𑑀𑐏𑐶𑐩𑐥𑐹𑐬𑑂𑐞 𑐮𑑅𑐏𑑅𑐫𑐵 𑐩𑐵𑐬𑑂𑐐 𑐢𑐎𑐵𑑅 𑐩𑑂𑐴𑐳𑐷𑐎𑐶𑐐𑐸 𑐫𑐵। 𑐠𑑂𑐰 𑐩𑐵𑐬𑑂𑐐 𑐡𑐹𑐐𑐸 𑐀𑐎𑑂𑐲𑐵𑑄𑐱𑐫𑐵 𑐮𑑅𑐧𑐵𑐴𑐵𑑅𑐫𑐵𑐟 𑐕𑐸𑑄 𑐣𑑄 𑐧𑑃/𑐨𑐹𑐩𑐶𑑄  𑐥𑑂𑐬𑐟𑐶𑐬𑑀𑐢 𑐩𑐫𑐵𑐂𑐐𑐸𑐮𑐶𑑄 𑐠𑐣𑐫𑐵 𑐮𑑅𑐫𑐵 𑐟𑐬𑐒𑑂𑐐 𑑔𑑐 𑐦𑐶𑐚 (𑑑𑑒 𑐩𑐶𑐚𑐬) 𑐟𑐎 𑐠𑑂𑐫𑑄। 𑐠𑐠𑐾 𑐟𑑅𑐖𑐵𑑅𑐐𑐸 𑐟𑐬𑐒𑑂𑐐 𑐕𑐐𑐹 𑐴𑐾 𑐠𑐵𑐳𑐫𑑂 𑐩𑐸𑐣𑐵 𑐔𑑂𑐰𑐣𑐶𑐐𑐸𑐮𑐶𑑄 𑐠𑑂𑐰 𑐩𑐵𑐬𑑂𑐐𑐫𑐵𑐟 "𑐳𑐩𑐸𑐡𑑂𑐬𑐫𑐵 𑐡𑐎𑐮𑐾 𑐧𑐮𑑂𑐮𑐵𑑅𑐐𑐸  𑐊𑐎𑐵𑐐𑑂𑐬 𑐎𑑂𑐲𑐾𑐟𑑂𑐬" 𑐢𑐎𑐵 𑐣𑑄 𑐩𑑂𑐴𑐳𑐷𑐎𑐶𑐐𑐸 𑐫𑐵।

𑐡𑑂𑐬𑐾𑐎 𑐥𑑂𑐫𑐵𑐳𑐾𑐖 𑐊𑐣𑑂𑐟𑐵𑐬𑑂𑐎𑑂𑐟𑐶𑐎𑐵 𑐁𑐳𑐥𑐵𑐳𑐫𑐵 𑐎𑑂𑐲𑐾𑐟𑑂𑐬𑐫𑐵 𑐡𑐎𑐮𑐾 𑐔𑐶𑐧𑑂𑐫𑐵𑑅𑐐𑐸 𑐩𑐵𑐬𑑂𑐐 (𑐔𑑀𑐎 𑐥𑑂𑐰𑐵𑐂𑐣𑑂𑐚) 𑐖𑐹𑐐𑐸𑐮𑐶𑑄, 𑐠𑑂𑐰 𑐩𑐵𑐬𑑂𑐐𑐫𑐵 𑐀𑐳𑑂𑐟𑐶𑐟𑑂𑐰𑑄 𑐀𑐣𑑂𑐟𑐵𑐬𑑂𑐎𑐟𑐶𑐎𑐵𑐫𑐵 𑐮𑑅𑐫𑐵 𑐧𑐴𑐵𑐰𑐫𑐵𑐟 𑐟𑐳𑐎𑑄 𑐥𑑂𑐬𑐨𑐵𑐰 𑐫𑐵𑐂। 𑐠𑑂𑐰 𑐴𑐾 𑐎𑐵𑐬𑐞𑑄 𑐠𑑂𑐰 𑐩𑐵𑐬𑑂𑐐𑑄 𑐴𑐮𑐶𑑄𑐫𑐵 𑐩𑐴𑐵𑐳𑐵𑐐𑐬𑐷𑐫 𑐧𑐵𑐴𑐵𑑅 𑐰 𑐴𑐮𑐶𑑄𑐫𑐵 𑐖𑐮𑐰𑐵𑐫𑐸𑐂 𑐟𑐳𑐎𑑄 𑐥𑑂𑐬𑐨𑐵𑐰 𑐫𑐵𑐂। 𑐡𑑂𑐬𑐾𑐎 𑐥𑑂𑐫𑐵𑐳𑐾𑐖𑐫𑐵 𑐧𑑂𑐫𑐵𑐠𑐶𑐩𑐾𑐚𑑂𑐬𑐷𑑄 𑐴𑐮𑐶𑑄𑐫𑐵 𑐩𑐴𑐵𑐳𑐵𑐐𑐬𑐷𑐫 𑐮𑑅𑐫𑐵 𑐳𑐩𑐶𑐱𑑂𑐬𑐞𑐫𑑂 𑐩𑐴𑐟𑑂𑐰𑐥𑐹𑐬𑑂𑐞 𑐨𑐹𑐩𑐶𑐎𑐵 𑐩𑑂𑐴𑐶𑐟𑐶।

## 𑐂𑐟𑐶𑐴𑐵𑐳
𑐳𑐣𑑂 𑑑𑑕𑑒𑑕𑐫𑑂 𑐳𑑂𑐥𑐾𑐣𑐶𑐳𑐫𑐵 𑐣𑐵𑐰𑐶𑐎 𑐦𑑂𑐬𑐵𑐣𑑂𑐳𑐶𑐳𑑂𑐎𑑀 𑐡𑐾 𑐴𑑀𑐳𑐾𑐳𑑄 𑐩𑐵𑐐𑐾𑐮𑐵𑐣 𑐖𑐮𑐳𑐣𑑂𑐢𑐶𑐫𑐵 𑐡𑑂𑐰𑐵𑐬𑑄 𑐡𑐎𑑂𑐲𑐶𑐞 𑐥𑐵𑐏𑐾 𑐫𑐵𑐟𑑂𑐬𑐵 𑐫𑐵𑐳𑐾𑑄 𑐮𑐸𑐂𑐎𑐵𑐡𑐶𑐐𑐸 𑐏𑑅। 𑐠𑑂𑐰 𑐴𑐾 𑐎𑐵𑐬𑐞𑑄, 𑐳𑑂𑐥𑐾𑐣𑐶𑐳 𑐩𑐵𑐣𑐎𑐶𑐥𑐵 𑐰 𑐳𑑂𑐬𑑀𑐟𑐫𑑂 𑐡𑑂𑐬𑐾𑐎 𑐥𑑂𑐫𑐵𑐳𑐾𑐖𑐫𑐵𑐟 𑐩𑐵𑐬 𑐡𑐾 𑐴𑑀𑐳𑐾𑐖 (Mar de Hoces) 𑐢𑐎𑐵𑑅 𑐩𑑂𑐴𑐳𑐷𑐎𑐵𑐟𑑅𑐐𑐸 𑐡𑐸। 𑐳𑑂𑐥𑐾𑐣 𑐟𑑂𑐰𑐟𑐵𑑅 𑐳𑑂𑐥𑐾𑐣𑐷 𑐨𑐵𑐫𑑂 𑐮𑑂𑐴𑐵𑐂𑐐𑐹 𑐩𑐾𑐩𑐾𑐐𑐸 𑐡𑐾𑐳𑐫𑑂 𑐢𑐵𑑅𑐳𑐵 𑐁𑐥𑐵𑐮𑑄 𑐴𑐾 𑐠𑑂𑐰 𑐩𑐵𑐬𑑂𑐐𑐫𑐵𑐟 𑐥𑐵𑐳𑐵𑐏𑐾 𑐡𑐾 𑐡𑑂𑐬𑐾𑐎 (Pasaje De Drake) (𑐀𑐬𑑂𑐖𑐾𑐣𑑂𑐚𑐶𑐣𑐵𑐫𑑂), 𑐰 𑐔𑐶𑐮𑐶𑐂 𑐥𑐵𑐳𑑀 𑐡𑑂𑐬𑐵𑐎𑑀 (Paso Draco) 𑐰𑐵 𑐩𑐵𑐬 𑐡𑐾 𑐡𑑂𑐬𑐾𑐎, 𑐢𑐎𑐵𑑅 𑐩𑑂𑐴𑐳𑐷𑐎𑐶𑐐𑐸 𑐫𑐵।.

𑐡𑑂𑐬𑐾𑐎 𑐩𑐵𑐬𑑂𑐐𑐫𑐵 𑐀𑑄𑐐𑑂𑐬𑐾𑐖𑐷 𑐣𑐵𑑄 𑐳𑐬 𑐦𑑂𑐬𑐵𑐣𑑂𑐳𑐶𑐳 𑐡𑑂𑐬𑐾𑐎𑐫𑐵 𑐁𑐎𑑂𑐬𑐵𑐩𑐎 𑐀𑐨𑐶𑐫𑐵𑐣𑐫𑐵 𑐗𑑂𑐰𑐮𑐫𑑂 𑐧𑐹𑐐𑐸 𑐏𑑅।  𑐳𑐣𑑂 𑑑𑑕𑑗𑑘𑐫𑑂 𑐰𑐫𑑂𑐎𑐮𑑄 𑐠𑑅𑐐𑐸 𑐮𑑅𑐏𑑅𑐟 (𑐩𑐾𑐬𑐶𑐐𑑀𑐮𑑂𑐡, 𑐊𑐮𑐶𑐖𑐵𑐧𑐾𑐠, 𑐰 𑐐𑑀𑐮𑑂𑐡𑐾𑐣 𑐴𑐵𑐂𑐣𑑂𑐡) 𑐩𑑂𑐫𑐵𑐐𑐵𑐮𑐾𑐣 𑐖𑐮𑐳𑐣𑑂𑐢𑐶 𑐥𑐸𑐮𑐵𑑅 𑐥𑑂𑐬𑐱𑐵𑐣𑑂𑐟 𑐩𑐴𑐵𑐳𑐵𑐐𑐬𑐫𑑂 𑐠𑑂𑐫𑐣𑐵𑐡𑐶𑐮। 𑐀𑐣 𑐠𑑂𑐫𑑄𑐰𑑄 𑐴𑐾 𑐰𑐫𑑂𑐎𑑅𑐫𑐵 𑐮𑑅𑐏𑑅𑐟 𑐳𑐩𑐸𑐡𑑂𑐬𑐷 𑐁𑑄𑐢𑐷𑐂 𑐧𑐵𑑄𑐩𑐮𑐵𑐎𑑅 𑐠𑐵𑐟𑑅। 𑐩𑐾𑐬𑐶𑐐𑑀𑐮𑑂𑐳 𑐠𑑂𑐰 𑐁𑑄𑐢𑐷𑐫𑐵 𑐡𑐠𑐸𑐂 𑐮𑐏𑐫𑑂 𑐴𑐾 𑐟𑐣𑑅 𑐰 𑐂𑐮𑐶𑐖𑐵𑐧𑐾𑐠𑑄 𑐢𑐵𑑅𑐳𑐵 𑐠𑑅𑐐𑐸 𑐩𑐵𑐬𑑂𑐐 𑐟𑑂𑐰𑐟𑐮𑑅। 𑐡𑑂𑐬𑐾𑐎𑐫𑐵 𑐐𑑀𑐮𑑂𑐡𑐾𑐣 𑐴𑐵𑐂𑐣𑑂𑐡 𑐖𑐎 𑐠𑑂𑐰 𑐥𑑂𑐫𑐵𑐳𑐾𑐖𑐫𑑂 𑐠𑑂𑐫𑐣। 𑐠𑐠𑐾 𑐠𑑂𑐰 𑐩𑐵𑐬𑑂𑐐𑐫𑑂 𑐠𑑂𑐫𑐣𑐾𑐢𑐸𑑄𑐎𑐵 𑐀𑑄𑐐𑑂𑐬𑐾𑐖𑐟𑐾𑐳𑑄 𑐡𑐎𑑂𑐲𑐶𑐞 𑐀𑐩𑐾𑐬𑐶𑐎𑐵𑐫𑐵 𑐡𑐎𑑂𑐲𑐶𑐞𑐫𑑂 𑐔𑐎𑑄 𑐮𑑅 𑐡𑐹𑐐𑐸 𑐏𑑃 𑐳𑐷𑐎𑐮  ।

𑐳𑐣𑑂 𑑑𑑖𑑑𑑖𑐳 𑐡𑐔 𑐣𑐵𑐰𑐶𑐎 𑐰𑐶𑐮𑐾𑐩 𑐳𑑂𑐎𑐵𑐄𑐟𑐾𑐣𑑄 𑐡𑐎𑐮𑐾 𑐣𑑂𑐴𑐵𑐥𑐵𑑄 𑐎𑐾𑐥 𑐴𑐬𑑂𑐣 𑐔𑐵𑑅𑐴𑐶𑐮𑐵𑑅 𑐡𑑂𑐬𑐾𑐎 𑐥𑑂𑐫𑐵𑐳𑐾𑐖𑑄 𑐮𑑅𑐏𑑅 𑐫𑑄𑐎𑐵𑐡𑐶𑐮।

𑐳𑐣𑑂 𑑒𑑐𑑑𑑙𑐫𑐵 𑐡𑐶𑐳𑐾𑐩𑑂𑐧𑐬 𑑒𑑕𑐳, 𑐕𑐐𑐹 𑐥𑐸𑐔𑐮𑑄 𑐂𑐟𑐶𑐴𑐵𑐳𑐫𑑂 𑐡𑐎𑐮𑐾 𑐥𑑂𑐬𑐠𑐩 𑐳𑐦𑐮𑐟𑐵𑐥𑐹𑐬𑑂𑐰𑐎 𑐣𑐵𑐄𑐫𑑂 𑐬𑑀 𑐫𑐵𑐳𑐾𑑄 𑐠𑑂𑐰 𑐥𑑂𑐫𑐵𑐳𑐾𑐖 𑐥𑐵𑐬 𑐫𑐵𑐟𑑅। 𑐠𑑂𑐰 𑐄𑐥𑐮𑐧𑑂𑐢𑐶 𑐳𑐣𑑂 𑑒𑑐𑑒𑑐𑐫𑐵 𑐡 𑐂𑐩𑑂𑐥𑑀𑐳𑐧𑐮 𑐬𑑀 (The Impossible Row) 𑐣𑐵𑐩𑐎 𑐕𑐐𑐹  𑐰𑐺𑐟𑐔𑐶𑐟𑑂𑐬𑐫𑐵 𑐰𑐶𑐲𑐫 𑐖𑐹𑐐𑐸 𑐡𑐸 ।

## 𑐨𑐹𑐐𑑀𑐮
𑐡𑑂𑐬𑐾𑐎 𑐥𑑂𑐫𑐵𑐳𑐾𑐖 𑐊𑐣𑑂𑐟𑐵𑐬𑑂𑐎𑐟𑐶𑐎𑐵 𑐡𑐎𑑂𑐲𑐶𑐞 𑐀𑐩𑐾𑐬𑐶𑐎𑐵𑑄 𑐥𑑂𑐮𑐾𑐟 𑐟𑐾𑐎𑑂𑐀𑐟𑑀𑐣𑐶𑐎𑐫𑐵 𑐎𑐵𑐬𑐞𑑄 𑐀𑐮𑐐 𑐖𑐹𑐐𑐸 𑐧𑐶𑐮𑐾 𑐡𑐫𑐵𑐰𑑅𑐐𑐸 𑐏𑑅। 𑐟𑐬, 𑐠𑑂𑐰 𑐣𑐶𑐟𑐵 𑐩𑐴𑐵𑐡𑐾𑐱 𑐐𑐧𑐮𑐾 𑐧𑐵𑐫𑐵𑐰𑐣 𑐢𑐿𑐐𑐸 𑐰𑐶𑐲𑐫𑐫𑑂 𑐧𑐴𑐳 𑐖𑐸𑐫𑐵𑐔𑑂𑐰𑑄𑐐𑐸 𑐡𑐸। 𑐰𑐶𑐖𑑂𑐘𑐟𑐾𑐐𑐸 𑐀𑐣𑐸𑐩𑐵𑐣 𑐎𑐠𑑄 𑑔𑑙 𑐣𑐶𑐳𑐾𑑄 𑑑𑑗 𑐩𑐶𑐮𑐶𑐫𑐣 𑐡𑑃 𑐣𑑂𑐴𑑂𑐫𑑅 (Ma)𑐫𑐵 𑐃𑐮𑐫𑑂 𑐠𑐠𑐾 𑐖𑐹𑐐𑐸 𑐏𑑅 ।

𑐠𑑂𑐰 𑐩𑐵𑐬𑑂𑐐𑐫𑑂 𑐰𑐿𑐐𑐸 𑐩𑐴𑐵𑐳𑐵𑐐𑐬𑐫𑐷𑐫 𑐮𑐴𑐬, 𑐀𑑄𑐟𑐵𑐬𑑂𑐎𑐟𑐶𑐎 𑐳𑐬𑑂𑐎𑐩𑐥𑑀𑐮𑐵𑐬 𑐎𑐬𑐾𑐣𑑂𑐟 (ACC) 𑐰 𑐀𑐣𑑂𑐫 𑐐𑐵𑑅𑐰𑑄𑐐𑐸 𑐥𑑂𑐬𑐰𑐵𑐴𑐟𑐾𑐳𑑄 𑐴𑐮𑐶𑑄𑐫𑐵 𑐩𑐴𑐵𑐳𑐵𑐐𑐬 𑐥𑑂𑐬𑐨𑐵𑐰𑐶𑐟 𑐫𑐵। 𑐠𑑂𑐰 𑐩𑐵𑐬𑑂𑐐𑑄 𑐴𑐮𑐶𑑄𑐫𑐵 𑐮𑑅𑐫𑐵 𑐳𑐬𑑂𑐎𑐸𑐮𑐾𑐳𑐣 𑐰 𑐖𑐮𑐰𑐵𑐫𑐸𑐂 𑐥𑑂𑐬𑐟𑑂𑐫𑐎𑑂𑐲 𑐥𑑂𑐬𑐨𑐵𑐰 𑐡𑐫𑐾𑐎𑐷।  𑐣𑐵𑐥𑑄, 𑐊𑐣𑑂𑐟𑐵𑐬𑑂𑐎𑑂𑐟𑐶𑐎𑐵𑐫𑐵 𑐥𑑂𑐫𑐏𑐾𑑄 𑐩𑐴𑐵𑐳𑐵𑐐𑐬𑐷𑐫 𑐧𑐴𑐵𑐰 𑐡𑐫𑐵𑐔𑑂𑐰𑑄𑐐𑐸𑐮𑐶𑑄 𑐊𑐣𑑂𑐟𑐵𑐬𑑂𑐎𑑂𑐟𑐶𑐎𑐵𑐫𑐵 𑐔𑑂𑐰𑐵𑐥𑐸-𑐮𑑂𑐰𑐴𑑃𑐫𑐵 𑐟𑐷𑐰𑑂𑐬 𑐐𑐟𑐶𑑄 𑐧𑐶𑐳𑑂𑐟𑐵𑐬 𑐣𑑄 𑐫𑐵𑐎𑐷। 

## 𑐎𑐶𑐥𑐵

किपा:Drake2.JPG|alt=Rough seas are common in the Drake Passage|𑐡𑑂𑐬𑐾𑐎 𑐥𑑂𑐫𑐵𑐳𑐾𑐖𑐫𑑂 𑐳𑐩𑐸𑐡𑑂𑐬𑐫𑐵 𑐰𑐶𑐲𑐩 𑐳𑑂𑐠𑐶𑐟𑐶।किपा:Drake3.JPG|alt=Tourists watch whales in the Drake Passage|𑐡𑑂𑐬𑐾𑐎 𑐥𑑂𑐫𑐵𑐳𑐾𑐖𑐫𑑂 𑐴𑑂𑐰𑐾𑐮 𑐳𑑂𑐰𑐫𑐵𑐔𑑂𑐰𑐥𑐶𑑄 𑐥𑐬𑑂𑐫𑐚𑐎।किपा:Drake4.JPG|alt=Seabird (light-mantled sooty albatross) flying over the Drake Passage|𑐡𑑂𑐬𑐾𑐎 𑐥𑑂𑐫𑐵𑐳𑐾𑐖𑐫𑑂 𑐧𑑂𑐰𑐫𑐵𑐔𑑂𑐰𑑄𑐩𑑂𑐴 𑐳𑐶𑐧𑐬𑑂𑐡 (𑐁𑐮𑑂𑐧𑐵𑐟𑑂𑐬𑐳)
किपा:Drake5.JPG|alt=Humpback whales are a common sight in the Drake Passage|𑐡𑑂𑐬𑐾𑐎 𑐥𑑂𑐫𑐵𑐳𑐾𑐖𑐫𑑂 𑐴𑐩𑑂𑐥𑐧𑑂𑐫𑐵𑐎 𑐰𑑂𑐴𑐾𑐮 𑐳𑐵𑐢𑐵𑐬𑐞 𑐬𑐸𑐥𑐫𑑂 𑐏𑐣𑐶।
किपा:Hourglas_dolphin_crop.jpg|alt=Hourglass dolphins leaping in the Passage|𑐁𑐰𑐬𑐐𑑂𑐮𑐵𑐳 𑐡𑐮𑑂𑐦𑐶𑐣, 𑐡𑑂𑐬𑐾𑐎 𑐥𑑂𑐫𑐵𑐳𑐾𑐖𑐫𑑂
किपा:Drake_Passage_-_Lambert_Azimuthal_projection.png|alt=Drake Passage or Mar de Hoces between South America and Antarctica|𑐡𑐎𑑂𑐲𑐶𑐞 𑐀𑐩𑐾𑐬𑐶𑐎𑐵 𑐰 𑐊𑐣𑑂𑐟𑐵𑐬𑑂𑐎𑑂𑐟𑐶𑐟𑐵 𑐡𑐠𑐸𑐂 𑐡𑑂𑐬𑐾𑐎 𑐥𑑂𑐫𑐵𑐳𑐾𑐖
किपा:Drake_Passage_-_Orthographic_projection.png|alt=Drake Passage|𑐡𑑂𑐬𑐾𑐎 𑐥𑑂𑐫𑐵𑐳𑐾𑐖


## 𑐳𑑂𑐰𑐫𑐵𑐡𑐶𑐳𑑃

* 𑐩𑐴𑐵𑐳𑐵𑐐𑐬

## 𑐮𑐶𑐢𑑄𑐳𑐵

पुचः:𑐩𑐴𑐵𑐳𑐵𑐐𑐬